paragraph_text: Zakonodavno vijeće je u razdoblju od 1841. do 1853. imalo ovlasti izdavanja ordonansa, a sastojalo se od generalnog guvernera, kolonijalnog tajnika i kolonijalnog blagajnika.<ref> Sveučilište Victoria u Wellingtonu, Odsjek politologije: No. 21 – Charter for erecting the Colony of New Zealand, and for creating and establishing a Legislative Council and an Executive Council, and for granting certain Powers and Authorities to the Governor for the time being of the said Colony, 13. listopada 2012. (pristupljeno 18. prosinca 2016.) Od 1853. godine, kada je redefinirano kao gornji dom, Zakonodavno vijeće je imalo nadzornu funkciju, odnosno ovlasti ocjenjivati i mijenjati zakone koje izglasa Predstavnički dom. Vijećnici su, za razliku od predstavnika, bili imenovani na doživotne mandate, isprva od strane generalnog guvernera, a kasnije od strane predsjednika vlade. Broj članova nije bio fiksno uređen, ali prema pravilu ih je bilo više od 10 i manje od 15.